Recursos compartits de Windows®

## Recursos compartits de Windows®

McBride, Mike `<no mail>`

Schenck, Jost `<jost@schenck.de>`

Traductor: Antoni Bella
revisió Frameworks 5.29 (10 de novembre de 2016)

## Recursos compartits de Windows®

### Introducció

En moltes xarxes petites d'àrea local el protocol SMB s'utilitza per a proporcionar serveis de xarxa. Sovint també s'utilitzen noms com «Xarxa de Windows®», «Windows® per a xarxa de grups de treball» o «LanManager». Utilitzant SMB, podreu accedir als anomenats directoris «compartits» (p. ex., els disponibles mitjançant el servidor) així com les impressores.

El KDE conté la implementació integrada per al protocol SMB. Com el KDE és transparent a la xarxa, això significa que podeu accedir als serveis SMB compartits des de qualsevol lloc des del qual pugueu accedir als vostres fitxers locals, per exemple el gestor de fitxers Konqueror i el diàleg de fitxers. Per a utilitzar això, haureu de proporcionar al KDE algunes dades de la vostra xarxa SMB. Però no us preocupeu, perquè això és tan senzill com, per exemple, que tots els clients Windows® de la vostra xarxa necessiten i tenen la mateixa informació.

### Nota

Perquè funcioni el protocol SMB, és necessari que el Samba estigui correctament instal·lat.

### Ús

Tot i que existeixen moltes xarxes SMB insegures que permeten l'accés a tothom, en principi haureu d'autenticar-vos per a accedir als serveis d'un servidor SMB. De manera predeterminada, el KDE utilitzarà les dades introduïdes en els camps Nom d'usuari per defecte i Contrasenya per defecte per a autenticar-se en màquines SMB. Si deixeu buit el camp Nom d'usuari per defecte, el KDE intentarà accedir a les màquines SMB sense nom d'usuari. Si deixeu buit el camp de la contrasenya, ho intentarà sense contrasenya. Si el KDE no hi aconsegueix accedir utilitzant aquests valors, se us demanarà un nom d'usuari i una contrasenya.

### Important

Si bé és molt còmode que el KDE desi les vostres contrasenyes SMB, això pot resultar en un problema de seguretat. Si utilitzeu el SMB en un entorn insegur, no hauríeu de desar les vostres contrasenyes, sinó introduir-les cada vegada que necessiteu accedir a una màquina SMB.